Zápisnica

z 31. zasadania Obecného zastupiteľstva v Ľubietovej

**konaného 17. októbra 2014 o 1900 hod. v zasadačke Obecného úradu**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Prítomní: -** podľa prezenčnej listiny (poslanci)

**Za občanov:**

Podľa prezenčnej listiny bolo prítomných 7 poslancov a hlavný kontrolór obce.

Zasadanie otvoril a viedol starosta obce Ing. Pavel Zajac

**Starosta obce predložil na schválenie nasledovný program:**

1. Otvorenie - schválenie programu rokovania
2. Voľba návrhovej komisie
3. Kontrola plnenia uznesení
4. Majetok obce
5. Úprava rozpočtu
6. Rôzne
7. Diskusia
8. Záver

1. Otvorenie

Rokovanie obecného zastupiteľstva otvoril a viedol starosta obce Ing. Pavel Zajac, pripomienky k programu neboli podané a rokovanie zastupiteľstva sa riadilo schváleným programom. Starosta obce na návrh riaditeľky ZŠ navrhol presunúť školu na začiatok.

Starosta obce určuje za zapisovateľa zápisnice Ing. Moniku Fischerovú a overovateľov zápisnice  Ivana Kováča a Bc. Majerovú Janu.

UZNESENIE č.OcZ 31-1/2014

Obecné zastupiteľstvo v Ľubietovej

**s ch v a ľ u j e**

program zasadnutia obecného zastupiteľstva v Ľubietovej

Za : Čief Martin, Ing. Potančok Pavol, Kenický Daniel, Kováč Ivan, Bc. Majerová Jana,

Kútny Ján, Mgr. Šimunová Katarína

Proti : -

Zdržal sa : -

Nehlasoval : -

Uznesenie bolo jednomyseľne prijaté

2. Voľba návrhovej komisie

 UZNESENIE č.OcZ 31 - 2/2014

Obecné zastupiteľstvo v Ľubietovej

**v o l í**

návrhovú komisiu v zložení: Mgr. Katarína Šimunová predseda

 Daniel Kenický člen

 Ján Kútny člen

Za : Čief Martin, Ing. Potančok Pavol, Kenický Daniel, Kováč Ivan, Bc. Majerová Jana,

Kútny Ján, Mgr. Šimunová Katarína

Proti : -

Zdržal sa : -

Nehlasoval : -

***Uznesenie bolo jednomyseľne prijaté***

*Určenie overovateľa a zapisovateľa zápisnice*

Starosta obce určuje za zapisovateľa zápisnice Ing. Moniku Fischerovú a overovateľov zápisnice  Ivana Kováča a Bc. Majerovú Janu.

D. Kenický čítal protest prokurátora k zásadám hospodárenia a odporúča OcZ, aby schválilo zamietnutie protestu prokurátora. Nech to dá prokurátor na súd. OcZ prijíma uznesenie.

UZNESENIE č.OcZ 31 - 3/2014

Obecné zastupiteľstvo v Ľubietovej

**neprijíma**

protest prokurátora proti uzneseniu obecného zastupiteľstva obce Ľubietová sp. zn. OcZ 19-4/2012 zo dňa 14.2.2012

Za : Čief Martin, Ing. Potančok Pavol, Kenický Daniel, Kováč Ivan, Kútny Ján, Mgr. Šimunová Katarína

Proti : -

Zdržal sa : Bc. Majerová Jana

Nehlasoval : -

***Uznesenie bolo prijaté***

3. Kontrola plnenia uznesení

Kontrolou je poverený hlavný kontrolór obce Ing. Pavol Kútny, ktorý informoval zastupiteľstvo o plnení uznesení z predchádzajúceho zastupiteľstva.

UZNESENIE č. OcZ 30 – 1/2014 – podpísané (splnené)

UZNESENIE č. OcZ 30 – 2/2014 – podpísané (splnené)

UZNESENIE č. OcZ 30 – 3/2014 – podpísané (vyrieši sa po voľbách)

UZNESENIE č. OcZ 30 – 4/2014 – podpísané (vyriešené)

UZNESENIE č. OcZ 30 – 5/2014 – podpísané (splnené)

UZNESENIE č. OcZ 30 – 6/2014 – podpísané (splnené)

UZNESENIE č. OcZ 30 – 7/2014 – podpísané (splnené)

UZNESENIE č. OcZ 30 – 8/2014 – podpísané (splnené)

UZNESENIE č. OcZ 30 – 9/2014 – podpísané (p. Holík nesúhlasí s parcelou)

UZNESENIE č. OcZ 30 – 10/2014 – podpísané (splnené)

UZNESENIE č. OcZ 30 – 11/2014 – nepodpísané (ešte nebol spravený znalecký posudok)

UZNESENIE č. OcZ 30 – 12/2014 – podpísané ( splnené)

UZNESENIE č. OcZ 30 – 13/2014 – podpísané ( splnené)

UZNESENIE č. OcZ 30 – 14/2014 – podpísané ( splnené)

UZNESENIE č. OcZ 30 – 15/2014 – podpísané ( splnené)

 UZNESENIE č.OcZ 31 - 4/2014

Obecné zastupiteľstvo v Ľubietovej

**berie na vedomie**

kontrolu plnenia uznesení

Za : Čief Martin, Ing. Potančok Pavol, Kenický Daniel, Kováč Ivan, Kútny Ján, Mgr. Šimunová Katarína, Bc. Majerová Jana

Proti : -

Zdržal sa : -

Nehlasoval : -

***Uznesenie bolo jednomyseľne prijaté***

Základná škola s materskou školou

Mgr. Boboková - predkladá podľa legislatívy dokumenty ako: organizácia školy, školský vzdelávací program pre 1 a 2 .stupeň ZŠ, správu o výchovno – vzdelávacej činnosti, plán kontinuálneho vzdelávania, školský vzdelávací program pre MŠ a školský vzdelávací program pre školský klub detí. Malo by to OcZ schváliť. Ostatné materiály budú zverejnené na web stránke....

Za školskú radu sa vyjadrila Bc. Majerová – sú to obsiahle materiály, vystihujú celý výchovno - vzdelávací proces – dohodli sme sa na rade školy, že je to treba schváliť.

Ing. Zajac – monitor z matematiky treba zlepšiť, dopadol zle , možno vymeniť učiteľku

Mgr. Boboková – no síce boli horšie výsledky z monitoringu z matematiky, ale lepšie zo slovenčiny. Žiaci napísali zhruba na takú známku akú mali na polroku.

 UZNESENIE č.OcZ 31 - 5/2014

Obecné zastupiteľstvo v Ľubietovej

**schvaľuje**

správu o výchovno – vzdelávacej činnosti, jej výsledkoch a podmienkach za školský rok 2013/2014

Za : Čief Martin, Ing. Potančok Pavol, Kenický Daniel, Kováč Ivan, Kútny Ján, Mgr. Šimunová Katarína, Bc. Majerová Jana

Proti : -

Zdržal sa : -

Nehlasoval : -

***Uznesenie bolo jednomyseľne prijaté***

 UZNESENIE č.OcZ 31 - 6/2014

Obecné zastupiteľstvo v Ľubietovej

**schvaľuje**

plán kontinuálneho vzdelávania na školský rok 2014/2015

Za : Čief Martin, Ing. Potančok Pavol, Kenický Daniel, Kováč Ivan, Kútny Ján, Mgr. Šimunová Katarína, Bc. Majerová Jana

Proti : -

Zdržal sa : -

Nehlasoval : -

***Uznesenie bolo jednomyseľne prijaté***

 UZNESENIE č.OcZ 31 - 7/2014

Obecné zastupiteľstvo v Ľubietovej

**schvaľuje**

organizáciu školy na školský rok 2014/2015

Za : Čief Martin, Ing. Potančok Pavol, Kenický Daniel, Kováč Ivan, Kútny Ján, Mgr. Šimunová Katarína, Bc. Majerová Jana

Proti : -

Zdržal sa : -

Nehlasoval : -

***Uznesenie bolo jednomyseľne prijaté***

 UZNESENIE č.OcZ 31 - 8/2014

Obecné zastupiteľstvo v Ľubietovej

**schvaľuje**

školský vzdelávací program pre 1. a 2.stupeň ZŠ

Za : Čief Martin, Ing. Potančok Pavol, Kenický Daniel, Kováč Ivan, Kútny Ján, Mgr. Šimunová Katarína, Bc. Majerová Jana

Proti : -

Zdržal sa : -

Nehlasoval : -

***Uznesenie bolo jednomyseľne prijaté***

 UZNESENIE č.OcZ 31 - 9/2014

Obecné zastupiteľstvo v Ľubietovej

**schvaľuje**

školský vzdelávací program pre materskú školu

Za : Čief Martin, Ing. Potančok Pavol, Kenický Daniel, Kováč Ivan, Kútny Ján, Mgr. Šimunová Katarína, Bc. Majerová Jana

Proti : -

Zdržal sa : -

Nehlasoval : -

***Uznesenie bolo jednomyseľne prijaté***

 UZNESENIE č.OcZ 31 - 10/2014

Obecné zastupiteľstvo v Ľubietovej

**schvaľuje**

školský výchovný program pre školský klub detí

Za : Čief Martin, Ing. Potančok Pavol, Kenický Daniel, Kováč Ivan, Kútny Ján, Mgr. Šimunová Katarína, Bc. Majerová Jana

Proti : -

Zdržal sa : -

Nehlasoval : -

***Uznesenie bolo jednomyseľne prijaté***

Mgr. Boboková – tri veci, ďakujem za pozvanie na finančnú komisiu. Aké stanovisko vy prijmete uvidíme, situácia je taká, že za minulý rok boli platy vyplatené z rozpočtu tohto roka, teraz sa nám znovu schyľuje k tomu istému, bohužiaľ legislatíva je taká aká je, no nie je dobrá. Učiteľ ZŠ bude mať aj na odmeny, ale keďže nemáme na origináloch dosť, tak učiteľ MŠ nebude mať ani na výplatu, tým chcem povedať, že aj toto riešime. Materská škola, školský klub detí a školská jedáleň má tento problém, keďže sú financované z originálnych kompetencii.

Čo sa týka nebytových priestorov – treba urobiť stavebné úpravy, aby sme tam mohli urobiť školský klub detí.

Situácia v MŠ – hnačky, zvracanie, vysoké teploty, potrebujeme prerušiť chod MŠ a dezinfikovať priestory – vysoká chorobnosť detí.

4.Majetok obce:

Ing. Zajac – je potrebné opätovne predschváliť uznesenie z roku 2007 o odpredaji pozemkov pre p. Fellnera – starosta predložil toto uznesenie poslancom

p. Fellner – je to vyplatené, tak to treba len schváliť

 UZNESENIE č.OcZ 31 - 11/2014

Obecné zastupiteľstvo v Ľubietovej

**schvaľuje**

odpredaj pozemku KN C 1327 – zastavané plochy a nádvoria o výmere 748 m2 , pozemok KN C 1328 – zastavané plochy a nádvoria o výmere 122 m2 a pozemok KN C 1329 – zastavané plochy a nádvoria o výmere 157 m2, všetky za cenu 2,32 €/m2 pre Petra Fellnera, bytom Debnárska 224, Ľubietová.

Celková suma 2 386,30 €.

Za : Čief Martin, Ing. Potančok Pavol, Kenický Daniel, Kováč Ivan, Kútny Ján, Mgr. Šimunová Katarína, Bc. Majerová Jana

Proti : -

Zdržal sa : -

Nehlasoval : -

***Uznesenie bolo jednomyseľne prijaté***

Ing. Zajac – Máme tu žiadosť p. M. Pepichovej o odkúpenie pozemku, parcela pri českom senníku na výstavbu rodinného domu.

D. Kenický navrhuje, aby predaj schválilo nové zastupiteľstvo

 UZNESENIE č.OcZ 31 - 12/2014

Obecné zastupiteľstvo v Ľubietovej

**schvaľuje**

predbežný súhlas o odpredaji pre Miroslavu Pepichovú, parcela KN C 601/2 a časť parcely KN C 599/12

Za : Čief Martin, Ing. Potančok Pavol, , Bc. Majerová Jana

Proti : Kenický Daniel, Kováč Ivan, Kútny Ján, Mgr. Šimunová Katarína

Zdržal sa : -

Nehlasoval : -

***Uznesenie nebolo prijaté***

5. Úprava rozpočtu obce:

D. Kenický – chcel by som najprv povedať, v pondelok sme mali finančnú komisiu a bol som dojatý z p. Vyhničkovej hoci sa ospravedlnila, že nepríde lebo nemá s kým nechať dieťa, o 10 minút prišla aj s dieťaťom na rukách, z toho vidieť, ako má záujem robiť pre túto obec. Vrelo doporučujem novému predsedovi aby p. Vyhničkovú oslovil a zobral ju do finančnej komisii, a taktiež p. Gajdošikovú, pretože sú prínosom pre finančnú komisiu.

Riešili sme hneď jeden problém, ktorý naniesla ekonómka zo ZŠ p. Majerová – že potrebujú navýšiť originálne kompetencie – nakoľko nemajú na pokrytie výplat

D. Kenický ideme tu navýšiť výdavky o 12 000 €, pýtam sa z čoho to ideme vykryť?

Ing. Zajac – nebojte sa vykryjeme to , teraz prišla 1. splátka zo zníženia ZI

D. Kenický – do akej ceny starosta rozhoduje o kúpe ?

Ing. Zajac – do 300 €

D. Kenický - chcem sa spýtať dozvedel som sa na finančnej komisii, že sme kúpili aviu, kedy sme to odhlasovali ?

Ing. Zajac - priznám sa nepamätám si

D. Kenický – prečo sme my kúpili aviu, keď už len kvôli DPH je to výhodnejšie pre lesy?

Ing. Zajac – lebo by museli mať licenciu, registračnú pokladňu...

D. Kenický – my si musíme stanoviť priority lebo ak sa budeme rozhodovať, ako doteraz dedina pôjde do kolien

I. Kováč – neviem či opustiť DPH je najšťastnejšie riešenie, nie je zlé vypočuť si viac názorov, možno nemám pravdu, ale treba to skúsiť, nie ty rozhoduješ sám

J. Kútny – ako skončilo multifunkčné ihrisko?

Ing. Zajac – je to v štádiu, že my zaplatíme dvom firmám jedná má vypracovať projekt, druhá žiadosť

J. Kútny – k avii , je to stroj na prepravu osôb, zvyšujú sa náklady na technické parametre, neviem či to budeme vedieť financovať, či nie je lepšie a výhodnejšie nechať ju na lesoch

Ing. Zajac – ešte sa to dá vrátiť, nie je to zaplatené

D. Kenický – šofér avie je tiež na výplatnej listine obce, nech sa vráti avia naspäť na lesy a čo sa týka šoféra ja mám na šoferovanie avie všetky potrebné oprávnenia nech mi p. Krč zavolá a povie a ja odšoférujem za polovičnú cenu.

J. Kútny – najväčší problém je čo keď sa niečo stane, tam sú veľké poistky , veď sa tam prevážajú ľudia, treba si to premyslieť

D. Kenický – dajme radšej namiesto lesom 2000 ZŠ, my si musíme stanoviť teraz priority , na verejnom hovore 19.9.2014 si nám povedal, že nepoznáš žiadny súdny spor s Alpine, v pondelok som sa dozvedel že sme zaplatili súdny príkaz s Alpinou na sumu 8 871,94 € , súdne trovy 532 € a úroky z omeškania 1 885,29 €

Volal som s Alpine a povedali, že oni sa len tešia, čím dlhšie neplatíme, tým nás to vyjde drahšie. Lož má krátke nohy a potom ťa dobehne.

Treba si stanoviť priority čo je dôležitejšie – kultúrne akcie, ....

Bc. Majerová – zabrdol si do kultúry – udržiavať zvyky a tradície viem, že sa dá aj za menej vieš pretrhneš niť na 2 - 3 roky, len tak s tým prestať, nebol to veľmi dobrý príklad

M. Čief – nie je teraz problém poslať ZŠ peniaze

Ing. Zajac – však si to schválite v rozpočte

Ing. Potančok – ako sme na tom so splátkou z EU

Ing. Zajac –rieši sa to

Ing. Kútny – ja vidím iný problém a to v predĺženosti splatnosti úveru, lebo sme ho predĺžili len do konca roka, i keď sme ho mohli do marca 2015 , ak aj príde druhá splátka, tretiu nestihneme do konca roka

Ing. Zajac – pre splátku je dôležité nie NKU ale ROP

Ing. Kútny – neriešime podstatu ja hovorím, že nepríde 3 splátka, lebo nemôžeš predĺžiť úver

Ing. Zajac – prečo si myslíš že ho nemôžem predĺžiť?

Ing. Kútny – predĺžil si ho už o 9 mesiacov a tým sa aj navyšujú úroky

Ing. Zajac – keby tu neboli udania tak sú tu peniaze dávno

D. Kenický – ty si sa udal sám, keď si pred Lackovou povedal, že keď mali chlapi voľno robili na mojej chate.

Dnes keď som si prečítal list pre Jasovského – to ako tam osočuješ tých ľudí, týka sa to 2 vecí rátaj s tým, že po Vianociach tu máš znovu kontrolu.

A teraz potrebujeme peniaze – máš zo zníženia ZI, vlani v marci si nám povedal že JUDr. Hlinka už rieši neplatičov za bowling a už bude pomaly druhý marec , keby bol taký dobrý už by vymohol 9000 eur za bowling taktiež 8000 z predaja pozemku a hneď by sme mali na to čo treba. Vieme, kde máme peniaze tak ich vybojujme a nemusíme sa tu handrkovať čo ako ideme vykryť či máme peniaze na ZŠ, ....

Vieš dobre, že do konca roka neprídu peniaze z EU a vieš, že nám to okresajú

Prečo si vyplatil firmu Adrif, mal si najprv zaplatiť Alpine a nemusel byť súd a naviac zaplatené úroky a trovy , navrhujem ti to zosobniť, keď máš uzavretú poistku o zodpovednosti

Tu sú peniaze, ktoré nám utekajú. Dávam na zváženie OcZ rozpočet je potrebné upraviť, ale treba sa zaoberať aj získaním finančných prostriedkov, aby JUDr. Hlinka už začal vymáhať naše pohľadávky.

Keby si šliapol na právnika, aby to začal vymáhať tak máme hneď cez 30 tis. Ja viem sú to nepopulárne veci.

J. Kútny- ak dobre vieš, že vláda zasadá pre eurofondy , aké sú podvody, tak sa nečuduj, že tieto eurofondy sú také, dobre povedal nový prezident, keď sa dá v Bratislave 1 € do Košíc príde už len 0,10 tak sa nespoliehaj na eurofondy a dávaj veľký pozor.

D. Kenický – ešte som zabudol na jednu vec, dobre si si prečítal správu NKU

Ing. Zajac – áno

D Kenický – teraz ti prečítam niečo ja (čítal zo správy NKU)....došlo k porušeniu finančnej disciplíny 37 254,59 €.... v pondelok sme skonštatovali, že sa to bude musieť vracať

Ing. Zajac –až na to, že tieto nie sú súčasťou nenávratného finančného príspevku

D. Kenický – veď je tu tabuľka o čo sa jedná – 26 349,16 €

Ing. Zajac - urobilo sa VO, rok sme čakali na to kým ROP povedala, že VO je v poriadku a ty mi teraz povieš, že keď teraz má jedna pani pečiatku a povie, že to stálo toľko tak ako mohlo prebehnúť VO , riadiaci orgán je Ministerstvo – to nám odsúhlasilo

J. Kútny – ja sa pýtam prečo stavebný dozor dovolil urobiť lavičku za toľko, keď mala byť za toľko...

Ing. Kordík - z vlastnej skúsenosti, aj u nás napadli čisté verejné obstarávanie, ale stále to môžu do 5 rokov napadnúť a môžu žiadať o vrátenie eurofondov, tak nemôžeš sa spoliehať na to, že verejné obstarávanie prešlo, škoda že poslanci nevideli, zrejme bol projekt na lavičku, a zrejme bola aj nakreslená tak nechápem, kde je problém

I. Kováč – chcel presunúť schvaľovanie rozpočtu z dôvodu, že ho nevidel

Diskusia ohľadom reálnosti zateplenia budovy OcÚ či je to možné

Ing. Kútny – len to, že teraz máme iné problémy a ideme sa púšťať do ďalších projektov

Ing. Zajac – musíme podať projekt vtedy, keď je výzva, to isté je Majerčok

Ing. Kútny – ja to beriem , len je tu problém s námestím

Ing. Kordík – dá sa odstúpiť od projektu

Vrátenie sa ku rozpočtu – návrh vyhodiť položku – projektová dokumentácia a treba ešte navýšiť výdavky na ZŠ (položka - originálne kompetencie) o 2500 €

 UZNESENIE č.OcZ 31 - 13/2014

Obecné zastupiteľstvo v Ľubietovej

**schvaľuje**

3. úpravu rozpočtu bez položky 637005 – projektová dokumentácia a navýšenie položky 644 originálne kompetencie o 2 500 €.

Za : Čief Martin, Ing. Potančok Pavol, , Bc. Majerová Jana, Kenický Daniel, Kováč Ivan, Kútny Ján, Mgr. Šimunová Katarína

Proti : -

Zdržal sa : -

Nehlasoval : -

***Uznesenie bolo jednomyseľne prijaté***

**6. Rôzne**

Stanovisko hlavného kontrolóra – Ing. Kútny prečítal svoje stanovisko týkajúce sa plnenia rozpočtu k 31.8.2014

Hovorím k plneniu k 31.8.2014 teraz už Ing. Zajac povedal , že prišlo 20 000 € zo zníženia ZI, takže teraz už bude plnenie aj vo finančných operáciách.

Čo sa týka ČOV je tam vysoký schodok.

Ing. Zajac – je to tým, že stočné sa vyberá na konci roka

Ing. Zajac – otváram diskusiu

**7. Diskusia:**

D. Zajacová – chcem sa opýtať p. Kováča a p. Kenického, kto v tom letáku napísal, že Občianskemu združeniu sa niečo preplácalo pri akcii „ Šanca pre neznáme krajiny“?

Ing. Sedláček – Ja

D. Zajacová – ja Vás poprosím, aby ste mi prevzali tieto listy

Chcem povedať že Občianske združenie Libetha ste si zobrali do huby neprávom, pretože nevystavilo žiadnu takúto faktúru, a preto vás žiadam, aby ste sa verejne ospravedlnili v rozhlase

D. Zajacová – poprosila zapísať, že poslanci odmietli prevziať obálky

Ing. Kordík – myslím, že je toto zastupiteľstvo posledný krát a myslel som si, že tu bude trocha poďakovania, v minulosti to tak bolo , odzrkadľuje to situáciu aká je tu teraz, toto bude úlohou druhého zastupiteľstva, jednu vec by som rád počul ako hospodárila táto samospráva za toto obdobie. Keď si nastúpil behali myši v pokladni, preto sa ako občan pýtam aký je stav financií na konci samosprávy k 15.11.2014

D. Zajacová – chcem sa ešte raz spýtať p. Kenického, či nám pripravil zmluvu

D. Kenický – znovu hovorím, zmluvu ma robiť štatutár obce , keby ma bol starosta zavolal poď ideme vypracovať zmluvu, tak nie je problém

J. Kútny – ja si veľmi dobre pamätám, že Občianske združenie má doniesť zámer, a starosta to dá ešte JUDr. Hlinkovi

M. Čief – toto je pravda

D. Zajacová – poslanci nie sú schopní spraviť jednu zmluvu?

M. Čief – nedávaj celú vinu na poslancov

D. Zajacová – budem informovať aj členov združenia, že nie ste v stave za 3 roky urobiť nejakú zmluvu

Ing. Kordík – poslanec nie je na to, aby pripravil zmluvu, poslanci ju schvaľujú, za vytvorenie zmluvy je zodpovedný starosta , mal ju dať právnikovi

Ing. Kútny – veď na to máme právnika, ktorému mesačne platíme

D. Zajacová – chcem Vám poďakovať za to, že ste nám umožnili robiť Banícky deň, aj keď bude prefinancovaný z VUC

Ing. Zajac – chcem Vám poďakovať za celkom pokojný priebeh zastupiteľstva, ako aj za toto volebné obdobie

Bc. Majerová – patrí sa poďakovať, ja by som sa chcela poďakovať starostovi za to čo bolo dobre , vieme že s dobrým ide aj zle, myslím si že sa veľa urobilo, ďakujem kolegom, že sa podieľali na schvaľovaní dobrých vecí.

Zastupiteľstvo bolo o 21: 25 ukončené.